text: Ny kampagne for øko-mælk 
  17 oktober 2011 kl. 09.07
  Fem mejerier vil have forbrugerne til at drikke mere økologisk mælk. Fordelene kan snart læses på kartonerne
  De danske økologiske mejerier er gået sammen i en kampagne for at oplyse forbrugerne om fordelene ved økologisk mælk. 
  I den kommende tid vil man derfor kunne læse fakta om den økologiske produktion på mælkekartonerne fra Arla, Naturmælk, Thise Mejeri, Øllingegaard Mejeri og Osted Mejeri.
  
  Bedre natur 
  På mælkekartonerne kan man blandt andet læse, at økologi sikrer en rig natur. 
  Omkring økologiske marker finder man 30 procent flere sommerfugle og vilde plantearter, fordi den økologiske landmand ikke sprøjter sine marker og ikke bruger kunstgødning. 
  De økologiske køer skal på græs fra midten af april til 1. november.
  